## Rámcová dohoda o poskytovaní služieb digitálnej agentúry

uzavretá podľa § 269 ods. 2 zákona č. 513/1991 Zb. Obchodného zákonníka

v znení neskorších predpisov a podľa § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej len „**dohoda**“)

**Článok I**

**Účastníci dohody**

**Objednávateľ:**

|  |  |
| --- | --- |
| **Obchodné meno:** | **Všeobecná zdravotná poisťovňa, a.s.** |
| Sídlo: | Panónska cesta 2, 851 04 Bratislava – mestská časť Petržalka |
| Zastúpená: | Ing. Matúš Jurových, PhD., predseda predstavenstva |
| IČO: | Ing. Viktor Očkay, MPH, podpredseda predstavenstva35 937 874 |
| DIČ: | 2022027040 |
| IČ DPH: | SK2022027040 |
| Zapísaná v | Obchodnom registri Mestského súdu Bratislava III, Oddiel: Sa, Vložka č. 3602/B |
| Bankové spojenie: | Štátna pokladnica |
| IBAN: | SK47 8180 0000 0070 0018 2424 |
| Kontaktná osoba / e-mail: | [•]tel.: [•], e-mail: [•] |

(ďalej len *„****Objednávateľ****“*)

a

**Poskytovateľ:**

|  |  |
| --- | --- |
| **Obchodné meno:** | [•] |
| Sídlo: | [•] |
| Zastúpená: | [•] |
| IČO: | [•] |
| DIČ: | [•] |
| IČ DPH: | [•] |
| Zapísaná v | [•] |
| Bankové spojenie: | [•] |
| IBAN: | [•] |
| Kontaktná osoba / e-mail: | [•] |

(ďalej len „***Poskytovateľ***“)

(Poskytovateľ a Objednávateľ spolu ďalej ako „účastníci dohody“ a samostatne ako „účastník dohody“).

**Článok II**

**Úvodné ustanovenia**

1. Účastníci dohody vyhlasujú, že túto dohodu uzatvárajú na základe výsledku verejného obstarávania podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) na obstaranie predmetu zákazky „Poskytovanie služieb digitálnej agentúry“ (ďalej iba ako „verejné obstarávanie“).
2. Táto dohoda má v časti plnenia podľa čl. III bodu 1. písm. c) charakter rámcovej dohody podľa § 83 zákona o verejnom obstarávaní. Poskytovateľ berie na vedomie a súhlasí, že vzhľadom na charakter tejto dohody Objednávateľ nie je povinný zadať akúkoľvek objednávku na plnenie z tejto dohody ani vyčerpať sumy uvedené v článku V tejto dohody. Objednávateľ je oprávnený zadávať objednávky na plnenie podľa tejto dohody v periodicite a na objem služieb podľa svojich rozhodnutí a potrieb.
3. Poskytovateľ (ak sa na neho takáto zákonná povinnosť vzťahuje) je v súlade s § 4 zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej ako „zákon o registri partnerov verejného sektora“) povinný byť zapísaný v registri partnerov verejného sektora aspoň po dobu trvania dohody.
4. Poskytovateľ vyhlasuje (ak sa na neho takáto zákonná povinnosť vzťahuje), že nie je osobou podľa § 11 ods. 1 zákona o verejnom obstarávaní. V prípade, ak sa toto vyhlásenie ukáže ako nepravdivé, Objednávateľ je oprávnený od dohody odstúpiť, a Poskytovateľ je povinný nahradiť Objednávateľovi škodu, ktorá mu tým vznikla.
5. V prípade, že Poskytovateľovi vznikne povinnosť na zápis do registra partnerov verejného sektora po podpise tejto dohody, je povinný oznámiť túto skutočnosť Objednávateľovi bezodkladne, najneskôr do troch pracovných dní od kedy sa o tejto povinnosti dozvedel.
6. Poskytovateľ sa zaväzuje pri plnení tejto dohody používať iba takých subdodávateľov, ktorí sú riadne zapísaní v registri partnerov verejného sektora, ak sa na nich takáto povinnosť vzťahuje.
7. Ak Poskytovateľ v procese verejného obstarávania preukazoval technickú spôsobilosť alebo odbornú spôsobilosť prostredníctvom technických alebo odborných kapacít inej osoby, zaväzuje sa pri plnení predmetu dohody v súlade s § 34 ods. 3 zákona o verejnom obstarávaní používať kapacity osoby, ktorej spôsobilosť využil na preukázanie technickej spôsobilosti alebo odbornej spôsobilosti.

**Článok III**

# Predmet dohody, účel dohody a povinnosti účastníkov dohody

1. Predmet tejto dohody tvorí záväzok Poskytovateľa riadne, včas, samostatne, na vlastnú zodpovednosť, podľa pokynov Objednávateľa a s odbornou starostlivosťou poskytnúť Objednávateľovi služby digitálnej agentúry (vrátane online výkonnostného marketingu), ktoré budú pokrývať nasledovné kľúčové oblasti:
2. digitálne strategické poradenstvo,
3. digitálny marketing, výkonnostné kampane a social marketing,
4. priamy nákup médií,

(ďalej všetko spolu aj ako „**služba**“alebo „**predmet dohody**“).

Podrobná špecifikácia k jednotlivým službám tvorí Príloha č. 1 tejto dohody (ďalej len „Príloha č. 1“).

1. Objednávateľ sa zaväzuje riadne a včas v súlade s touto dohodou poskytnuté služby prevziať a zaplatiť Poskytovateľovi cenu služieb v súlade s čl. V tejto dohody.
2. Účelom tejto dohody je zabezpečiť vykonanie predmetu dohody riadne a včas, tak, aby bola naplnená komunikačná, kreatívna, mediálna a digitálna stratégia Objednávateľa počas účinnosti tejto dohody.
3. Poskytovateľ sa zaväzuje:
4. plniť predmet dohody riadne a včas, a v súlade s podmienkami tejto dohody,
5. písomne upozorniť Objednávateľa na všetky riziká, ktoré by mohli ohroziť riadne a včasné plnenie predmetu dohody,
6. na požiadanie Objednávateľa poskytnúť všetky požadované informácie o stave a priebehu plnenia predmetu dohody,
7. že dodané výsledky plnenia budú v súlade s platnými všeobecne záväznými právnymi predpismi, inak zodpovedá Objednávateľovi za škodu,
8. že počas platnosti a účinnosti tejto dohody nebude poskytovať žiadne marketingové a reklamné služby pre iné zdravotné poisťovne v Slovenskej republike, inak je Objednávateľ oprávnený od dohody odstúpiť.
9. Objednávateľ sa zaväzuje:
10. poskytnúť Poskytovateľovi pri plnení predmetu dohody nevyhnutnú súčinnosť, ak ho o to Poskytovateľ požiada,
11. poskytnúť Poskytovateľovi všetky informácie a podklady nevyhnutné pre plnenie predmetu dohody a oboznamovať Poskytovateľa so všetkými novými informáciami, ktoré by mohli mať zásadný vplyv na plnenie predmetu dohody.

**Článok IV**

**Realizácia služieb**

**Všeobecné podmienky plnenia**

1. Pokiaľ si účastníci dohody v priebehu účinnosti tejto dohody neoznámia vzájomne inak, určujú pre účely komunikácie súvisiacej s plnením predmetu tejto dohody, ukladania pokynov zo strany Objednávateľa, ako aj prevzatia a akceptácie poskytnutých služieb nasledovné kontaktné osoby (ďalej len „**kontaktné osoby**“):
	1. za Objednávateľa: [•], tel. +421 [•], e-mail: [•];
	2. za Poskytovateľa: [•], tel. +421 [•], e-mail: [•]

Účastníci dohody si môžu určiť a písomne oznámiť aj ďalšie kontaktné osoby pre jednotlivé plnenia predmetu dohody v zmysle Prílohy č. 1 tejto dohody.

1. Zmenu kontaktných osôb, uvedených v bode 1. tohto článku je možné vykonať písomným oznámením, podpísaným štatutárnym zástupcom príslušného účastníka dohody doručeným druhému účastníkovi dohody, pričom na zmenu kontaktných osôb sa nevyžaduje uzavretie dodatku k tejto dohode.
2. V rámci poskytovania služieb sa Poskytovateľ zaväzuje poskytovať Objednávateľovi súčinnosť vo forme spracovania zadaní, koordinácie aktivít, pravidelného reportingu, prípravy prezentácií a pravidelných stretnutí s Objednávateľom, ako aj úzkej spolupráce s určenými dodávateľmi, a to nielen, ale najmä s dodávateľmi mediálneho a digitálneho priestoru, tlačiarňou a pod. v súlade s Prílohou č. 1 tejto dohody; pre vylúčenie pochybností účastníci dohody zhodne konštatujú, že súčinnosť Poskytovateľa ako predpoklad pre riadne plnenie predmetu dohody nie je predmetom samostatnej fakturácie zo strany Poskytovateľa.
3. Poskytovateľ sa zaväzuje, že najneskôr do okamihu odovzdania výsledku služieb podľa tejto dohody, ak je tento výsledok autorským dielom resp. iným predmetom ochrany vrátane záznamov audiovizuálnych diel, zvukových záznamov a počítačových programov (ďalej ako „dielo“) podľa zákona č. 185/2015 Z. z. Autorského zákona v znení neskorších predpisov (ďalej len „Autorský zákon“), nadobudne v súlade s charakterom diela
4. súhlas (licenciu) od autorov audiovizuálneho diela,
5. súhlas (licenciu) od autorov audiovizuálne použitých preexistentných diel,
6. súhlas (licenciu) od autorov použitých preexistentných diel,
7. súhlas (licenciu) na použitie umeleckých výkonov výkonných umelcov,
8. súhlas podľa § 11 a nasl. zákona č. 40/1964 Z. z. Občianskeho zákonníka v znení neskorších predpisov fyzických osôb na použitie ich iných výkonov alebo podobizní,
9. práva (licenciu) výrobcov zvukových a audiovizuálnych záznamov na použitie ich záznamov pri výrobe diela, ak boli také záznamy použité,
10. akékoľvek iné potrebné súhlasy (licencie),

a to na použitie pri vytvorení diela, na vyhotovenie originálu audiovizuálneho diela a/alebo na zaznamenanie predmetov ochrany na zvukovo-obrazový záznam, a to tak z časti, ako aj v celku či bez zmeny alebo upravené/spracované, a na účely udelenia licencie Objednávateľovi v súlade s touto dohodou; pre vylúčenie pochybností platí, že Poskytovateľ je oprávnený získať potrebné súhlasy (licencie) na použitie preexistentných diel aj vo forme licenčných/hromadných licenčných zmlúv uzavretých s organizáciami kolektívnej správy, alebo od iných nositeľov práv alebo držiteľov licencií/sublicencií, ktorí sú oprávnení taký súhlas udeliť,

1. súhlas (právo) autorov iných diel (napr. autorov fotografií a podobne),
2. akékoľvek iné potrebné súhlasy (licencie),

a to tak, aby Poskytovateľ bol oprávnený platne udeliť Objednávateľovi licenciu (sublicenciu) v rozsahu čl. IX tejto dohody, a aby diela vrátane záznamov a počítačových programov mohli byť použité Objednávateľom alebo treťou osobou v súlade s čl. IX tejto dohody (ďalej ako „licencia podľa tejto dohody“). Náklady na vysporiadanie práv podľa tohto bodu, písm. a) až i) znáša Poskytovateľ v prípade, ak je dielo výsledkom služieb podľa čl. III bod 1. písm. a) a b) tejto dohody; ak je dielo výsledkom služieb podľa čl. III bod 1. písm. c) tejto dohody, je Poskytovateľ oprávnený tieto náklady Objednávateľovi refakturovať, avšak najviac do výšky uvedenej v schválenom rozpočte.

1. Poskytovateľ je povinný ku dňu odovzdania diela predložiť Objednávateľovi
2. dokumenty preukazujúce splnenie povinností podľa predchádzajúceho bodu tohto článku,
3. menný zoznam osôb podľa bodu 4. písm. a) až i) tohto článku a zoznam použitých preexistentných diel,
4. vyhlásenie nositeľov osobnostných práv (autorov) podľa § 18 ods. 5 Autorského zákona o udelení súhlasu so zásahmi do diela ak to je potrebné na riadne užívanie diela Objednávateľom podľa licencie podľa tejto dohody.
5. Účastníci dohody sa dohodli, že ak to povaha výsledkov poskytnutých služieb dovoľuje, Poskytovateľ je povinný odovzdať výstupy súvisiace s poskytovaním služieb a zhotovené diela Objednávateľovi e-mailom alebo prostredníctvom stiahnutia takto zhotoveného výstupu z cloudového riešenia. O možnosti stiahnutia je Poskytovateľ povinný informovať Objednávateľa e-mailom na e-mail kontaktnej osoby Objednávateľa, v opačnom prípade sa má za to, že Poskytovateľ dotknutý záväzok nesplnil.
6. Poskytovateľ zodpovedá za to, že všetky výsledky poskytnutých služieb vrátane diel budú poskytnuté bez právnych vád, nebudú výsledkom porušenia platných právnych predpisov a ich používanie Objednávateľom v súlade s licenciou podľa tejto dohody, a v súlade s touto dohodou a na účely vyplývajúce z tejto dohody nebude zakladať porušenie platných právnych predpisov.
7. Poskytovateľ je povinný vysporiadať náhrady odmien nositeľov práv, honoráre výkonných umelcov a iných fyzických osôb a odmeny autorov diel a preexistentných diel. Náklady podľa predchádzajúcej vety znáša Poskytovateľ v prípade, ak je dielo výsledkom služieb podľa čl. III bod 1. písm. a) a b) tejto dohody; ak je dielo výsledkom služieb podľa čl. III bod 1. písm. c) tejto dohody, je Poskytovateľ oprávnený tieto náklady Objednávateľovi refakturovať, avšak najviac do výšky uvedenej v schválenom rozpočte, a to s výnimkou nárokov výkonných umelcov na dodatočnú odmenu.
8. Ostatné podmienky poskytovania služieb v tomto článku neupravené sa riadia Prílohou č. 1 tejto dohody.

**Realizácia služieb podľa čl. III bodu 1. písm. a) a b) tejto dohody** **(digitálne strategické poradenstvo, a digitálny marketing, výkonnostné kampane a social marketing)**

1. Poskytovateľ sa zaväzuje poskytovať Objednávateľovi služby podľa čl. III bodu 1. písm. a) a b) tejto dohody po celú dobu jej účinnosti a to v súlade s podmienkami plnenia uvedenými v Prílohe č. 1 tejto dohody; pre vylúčenie pochybností účastníci dohody zhodne konštatujú, že služby podľa čl. III bodu 1. písm. a) tejto dohody nie sú poskytované na základe objednávok a na aktivovanie ich poskytovania nie je ani potrebná žiadna výzva na plnenie. Služby podľa čl. III bodu 1. písm. b) tejto dohody budú poskytované na základe písomného zadania Objednávateľa, ktoré musí byť v súlade v Prílohou č. 1 tejto dohody, a ktoré bude obsahovať aj určenie lehoty plnenia a/alebo harmonogram prác; zadanie podľa tejto vety vrátane lehoty plnenia a/alebo harmonogramu prác nadobúda pre Poskytovateľa záväznosť momentom jeho doručenia Poskytovateľovi.
2. Poskytovateľ je povinný vyhotoviť do 5 pracovných dní po skončení príslušného kalendárneho mesiaca mesačný report, ktorým Poskytovateľ odovzdá a Objednávateľ prevezme služby podľa čl. III bodu 1. písm. a) a b) tejto dohody za príslušný kalendárny mesiac. Mesačný report musí obsahovať zoznam všetkých úkonov Poskytovateľa s vyčíslením ich objemu v rozsahu spotrebovaných človekohodín a jednotlivých profesijných rol určených podľa Prílohy č. 1 „Personálne zabezpečenie Poskytovateľa“, ktoré Poskytovateľ vykonal pri poskytovaní služieb podľa čl. III bodu 1. písm. a) a b) tejto dohody v príslušnom kalendárnom mesiaci vrátane zoznamu všetkých odovzdávaných výstupov zo služieb respektíve vytvorených diel vrátane zoznamu preexistentných diel a ich autorov. Prevzatie služieb potvrdí kontaktná osoba Objednávateľa elektronicky. V prípade, ak je výsledkom služieb dielo, podmienkou prevzatia služieb je dodanie dokumentov podľa bodu 5. tohto článku. V prípade, ak je výsledkom služieb počítačový program, podmienkou prevzatia služieb je dodanie komentovaných zdrojových kódov. Objednávateľ nie je povinný prevziať vadne poskytnuté služby podľa čl. III bodu 1. písm. a) a b) tejto dohody.
3. Potvrdený mesačný report je podkladom pre fakturáciu ceny služieb podľa čl. III bodu 1. písm. a) a b) tejto dohody a povinnou prílohou každej takej faktúry.
4. Služby podľa čl. III bodu 1. písm. a) a b) tejto dohody majú vady, ak:
5. nie sú poskytnuté v súlade s touto dohodou alebo príslušným zadaním (teda nie sú poskytnuté riadne),
6. sú poskytnuté s iným výsledkom než je špecifikované v tejto dohode alebo v príslušnom zadaní,
7. nie sú poskytnuté včas,
8. sú poskytnuté s právnymi vadami,
9. nie sú použiteľné na účel vyplývajúci z tejto dohody alebo príslušného zadania,
10. nebola dodaná dokumentácia podľa bodu 5. tohto článku, hoci s ohľadom na povahu odovzdávaného výsledku poskytnutých služieb dodaná byť mala.

**Realizácia služieb** **podľa** **čl. III bodu 1. písm. c) tejto dohody (priamy nákup médií)**

1. Účastníci dohody sa dohodli, že maximálny objem služieb podľa čl. III bodu 1. písm. c) tejto dohody počas trvania tejto dohody je 250 000,00 eur bez DPH (slovom: dvestopäťdesiattisíc eur bez DPH) za 12 mesiacov.
2. Služby podľa čl. III bodu 1. písm. c) tejto dohody budú poskytované na základe objednávky Objednávateľa.
3. Poskytovanie služieb podľa čl. III bodu 1. písm. c) tejto dohody sa riadi nasledovným procesom:

a) Objednávateľ Poskytovateľovi písomne predloží zadanie na poskytnutie služby podľa čl. III bodu 1. písm. c) tejto dohody s opisom plnenia v súlade s Prílohou č. 1 tejto dohody, a požadovaným termínom dodania výsledku služieb podľa čl. III bodu 1. písm. c) tejto dohody,

b) na základe zadania Poskytovateľ do 5 pracovných dní odo dňa doručenia zadania vypracuje a doručí Objednávateľovi na schválenie záväzný položkový rozpočet plnenia, označenie dodávateľov, a záväzný harmonogram činností s uvedením termínu dodania plnenia Objednávateľovi; pre vylúčenie pochybností položkový rozpočet musí obsahovať cenu licencie podľa tejto dohody. V prípade, ak by Objednávateľ s takýmto navrhnutým rozpočtom nesúhlasil (neschválil ho), účastníci dohody sa zaväzujú o návrhu rozpočtu s ohľadom na predložený návrh plnenia rokovať a v prípade záujmu Objednávateľa bude Poskytovateľ povinný upraviť návrh plnenia s ohľadom na Objednávateľom uvažovaný rozpočet,

c) Objednávateľ vystaví objednávku na poskytnutie služby podľa čl. III bodu 1. písm. c) tejto dohody, v ktorej uvedie opis objednaného plnenia, dátum vystavenia objednávky, podpis kontaktnej osoby Objednávateľa a cenu objednanej služby v súlade so schváleným rozpočtom. Cena objednanej služby v súlade so schváleným rozpočtom je dohodnutá ako cena maximálna, ktorú nie je možné prekročiť. Povinnou prílohou objednávky je schválený záväzný rozpočet vrátane schváleného rozpisu dodávateľov a schváleného harmonogramu činností s uvedením termínu dodania plnenia Objednávateľovi, ako aj zadanie, na základe ktorého boli predmetné dokumenty vytvorené. Objednávku Objednávateľ zašle na mail kontaktnej osoby Poskytovateľa.

1. Poskytovateľ berie na vedomie, že predloženie zadania Poskytovateľovi, rovnako ako ani vypracovanie dokumentácie podľa bodu 16. písm. b) tohto článku Poskytovateľom Objednávateľa nezaväzuje na vystavenie akejkoľvek objednávky alebo schválenia ktoréhokoľvek z dokumentov podľa bodu 16. písm. b) tohto článku. Poskytovateľ berie na vedomie, že Objednávateľ nie je povinný vystaviť ani jednu objednávku na plnenie podľa čl. III bodu 1. písm. c) tejto dohody.
2. Každú objednávku je Poskytovateľ povinný Objednávateľovi písomne potvrdiť do 1 (jedného) pracovného dňa odo dňa jej doručenia na mail kontaktnej osoby Objednávateľa. Pre vylúčenie akýchkoľvek pochybností platí, že objednávka sa stáva záväznou dňom doručenia Poskytovateľovi, a to bez ohľadu na to, či Poskytovateľ jej doručenie aj písomne potvrdil. V potvrdení objednávky je Poskytovateľ povinný súčasne uviesť cenu za objednané plnenie v zmysle objednávky.
3. Poskytovateľ je povinný dodržiavať schválený harmonogram činností, ktorý je prílohou objednávky, vrátane termínu dodania plnenia Objednávateľovi.
4. Objednávateľ je oprávnený, a to aj po potvrdení objednávky zo strany Poskytovateľa podľa bodu 18. tohto článku dohody zrušiť alebo zmeniť objednávku, a to najneskôr do 5 (piatich) pracovných dní odo dňa jej doručenia Poskytovateľovi, ak z povahy plnenia nevyplýva, že sa plnenie podľa objednávky poskytne v lehote kratšej ako 5 (päť) pracovných dní odo dňa doručenia dotknutej objednávky Poskytovateľovi; v takomto prípade je Poskytovateľ oprávnený požadovať od Objednávateľa náhradu výlučne tých nákladov, ktoré Poskytovateľovi účelne a preukázateľne vznikli v súvislosti s plnením objednávky do momentu jej zrušenia alebo zmeny.
5. Po poskytnutí dohodnutých a objednaných služieb v súlade s príslušnou objednávkou podpíšu kontaktné osoby účastníkov dohody akceptačný protokol o poskytnutí služieb, pričom v každom akceptačnom protokole bude uvedený zoznam a rozsah dodaných plnení vrátane diel, ktoré Poskytovateľ dodal a odovzdal na základe tejto dohody Objednávateľovi, dátum odovzdania, mená a priezviská kontaktných osôb a ich podpisy (ďalej len „**akceptačný protokol**“). Podmienkou prevzatia služieb podľa čl. III bodu 1. písm. c) tejto dohody zo strany Objednávateľa, ktorých výstupom je dielo v zmysle tejto dohody, je dodanie dokumentov podľa bodu 5. tohto článku Poskytovateľom; zoznam použitých preexistentných diel a ich autorov tvorí povinnú prílohu akceptačného protokolu.
6. Objednávateľ nie je povinný prevziať vadne poskytnuté služby podľa čl. III bodu 1. písm. c) tejto dohody.
7. Potvrdený akceptačný protokol je podkladom pre fakturáciu ceny služieb podľa čl. III bodu 1. písm. c) tejto dohody a povinnou prílohou každej takej faktúry.
8. Služby podľa čl. III bodu 1. písm. c) tejto dohody majú vady, ak:
9. nie sú poskytnuté v súlade s touto dohodou a/alebo príslušnou objednávkou (teda nie sú poskytnuté riadne),
10. sú poskytnuté s iným výsledkom než je špecifikované v tejto dohode a/alebo príslušnej objednávke,
11. nie sú poskytnuté včas,
12. sú poskytnuté s právnymi vadami,
13. nie sú použiteľné na účel vyplývajúci z tejto dohody alebo príslušnej objednávky,
14. nebola dodaná dokumentácia podľa bodu 5. tohto článku, hoci s ohľadom na povahu odovzdávaného výsledku poskytnutých služieb dodaná byť mala.

**Článok V**

**Cena a platobné podmienky**

1. Celková cena za plnenie podľa tejto dohody je stanovená dohodou účastníkov dohody v súlade so zákonom č. 18/1996 Z. z. o cenách v znení neskorších predpisov vo výške **......... eur bez DPH**, **DPH 23 %, t.j. ........... eur**, **spolu s DPH vo výške ............. eur** (slovom: ............. eur).
2. V prípade ak Objednávateľ využije svoje opčné právo podľa čl. VI bodu 1. tejto dohody a dôjde k predĺženiu trvania dohody o ďalších 12 (dvanásť) mesiacov celková cena za plnenie podľa tejto dohody počas tohto opčného obdobia je stanovená dohodou účastníkov dohody v súlade so zákonom č. 18/1996 Z. z. o cenách v znení neskorších predpisov vo výške **......... eur bez DPH**, **DPH 23 %, t.j. ........... eur**, **spolu s DPH vo výške ............. eur** (slovom: ............. eur).
3. Celková cena za plnenie podľa tejto dohody je tvorená:
4. cena služieb podľa čl. III bodu 1. písm. a) a b) tejto dohody vo forme mesačného paušálu (mesačné fee) vo výške **......... eur bez DPH**, **DPH 23 %, t.j. ........... eur**, **spolu s DPH vo výške ............. eur** (slovom: ............. eur) mesačne,
5. finančný limit celkovej ceny služieb podľa čl. III bodu 1. písm. c) tejto dohody v celkovej výške **......... eur bez DPH**, **DPH 23 %, t.j. ........... eur**, **spolu s DPH vo výške ............. eur** (slovom: ............. eur) za 12 mesiacov.
6. V prípade zmeny výšky sadzby DPH sa nevyžaduje úprava formou dodatku k tejto dohode, ale Poskytovateľ bude automaticky účtovať výšku sadzby DPH platnú v čase poskytnutia zdaniteľného plnenia.
7. Objednávateľ nie je povinný vyčerpať celú celkový finančný limit ceny služieb podľa čl. III bodu 1. písm. c) tejto dohody. Je len na rozhodnutí Objednávateľa aké služby podľa čl. III bodu 1. písm. c) tejto dohody a v akom rozsahu si na základe tejto dohody od Poskytovateľa objedná. Poskytovateľ berie na vedomie, že Objednávateľ nie je povinný na základe tejto dohody zadať ani jedinú objednávku na služby podľa čl. III bodu 1. písm. c) tejto dohody. Finančný limit celkovej ceny služieb podľa čl. III bodu 1. písm. c) tejto dohody podľa bodu 3. písm. b) tohto článku, je maximálnou sumou, ktorá môže byť uhradená za všetky Objednávateľom objednané a prevzaté služby; preto sa účastníci tejto dohody dohodli, že v prípade, ak by Poskytovateľ poskytol Objednávateľovi služby podľa čl. III bodu 1. písm. c) tejto dohody nad rámec dohodnutého finančného limitu, finančný limit presahujúcu cenu takého plnenia nie je oprávnený Objednávateľovi fakturovať a náklady na poskytnuté plnenie znáša sám.
8. V cene za poskytnutie služieb sú už zahrnuté všetky náklady, náklady na súčinnosť podľa tejto dohody, poplatky alebo akékoľvek iné platby Poskytovateľa spojené s poskytovaním služieb, vrátane nákladov zmluvných partnerov Poskytovateľa účtovaných Poskytovateľovi v súvislosti s plnením predmetu tejto dohody, a Poskytovateľ nemá právo na akúkoľvek náhradu nákladov, poplatkov alebo platieb, ak v tejto dohode nie je uvedené inak. Poskytovateľ má právo len na zaplatenie ceny podľa tohto článku dohody. Pre vylúčenie pochybností účastníci dohody zhodne konštatujú, že refakturovaná suma podľa čl. IV bodu 4. tejto dohody sa považuje za súčasť celkovej ceny podľa bodu 3. písm. b) tohto článku.
9. Cena služieb podľa čl. III bodu 1. písm. a) a b) tejto dohody má charakter mesačného paušálu, ktorý je fakturovaný mesačne pozadu, vždy po ukončení príslušného kalendárneho mesiaca. Mesačný paušál (mesačné fee) je celková cena služieb podľa čl. III bodu 1. písm. a) a b) tejto dohody uvedených za jeden kalendárny mesiac, ktorú Objednávateľ uhrádza Poskytovateľovi v mesačných obdobiach bez ohľadu na rozsah čerpania služieb.
10. V prípade neprevzatia služieb podľa čl. III bodu 1. písm. a) a b) tejto dohody z dôvodu vád je Poskytovateľ povinný poskytnúť Objednávateľovi zľavu z mesačného paušálu. Výška zľavy bude určená ako výška percenta rozsahu vadného plnenia z celkového rozsahu poskytnutých služieb v príslušnom mesiaci, pričom ako kritérium bude použitý objem spotrebovaných človekohodín na jednotlivé úkony uvedený v mesačnom reporte.
11. Účastníci dohody sa dohodli, že cena za služby podľa čl. III bodu 1. písm. a) a b) tejto dohody za príslušný kalendárny mesiac bude fakturovaná vždy mesačne pozadu, po ukončení príslušného kalendárneho mesiaca. Poskytovateľ je povinný vystaviť faktúru bezodkladne po schválení mesačného reportu (čiastočnom alebo úplnom) za kalendárny mesiac, za ktorý sa mesačný paušál fakturuje a bezodkladne ju doručiť Objednávateľovi. V prípade, ak Poskytovateľ začne poskytovať služby podpory alebo skončí s poskytovaním služieb podľa čl. III bodu 1. písm. a) a b) tejto dohody počas kalendárneho mesiaca, Poskytovateľ je oprávnený fakturovať objednávateľovi iba alikvotnú časť jednotkovej ceny mesačného paušálu, ktorá zodpovedá počtu dní poskytovania služieb podľa čl. III bodu 1. písm. a) a b) tejto dohody v príslušnom kalendárnom mesiaci; ustanovenie predchádzajúceho bodu tým nie je dotknuté.
12. Objednávateľ sa zaväzuje cenu objednaných a prevzatých služieb podľa čl. III bodu 1. písm. c) tejto dohody uhrádzať na základe faktúry vystavenejPoskytovateľom. Poskytovateľ je oprávnený vystaviť faktúru po podpise každého akceptačného protokolu v zmysle článku IV bodu 21. tejto dohody, najneskôr však do piateho pracovného dňa mesiaca, nasledujúceho po mesiaci, za ktorý bol akceptačný protokol podpísaný, a to len na cenu Objednávateľom akceptovaných plnení.
13. V prípade, ak sa po uzatvorení tejto dohody preukáže, že na relevantnom trhu existuje cena (ďalej tiež ako „nižšia cena“) za rovnaké alebo porovnateľné služby, aké budú dodané podľa tejto dohody a Poskytovateľ už preukázateľne v minulosti za takúto nižšiu cenu takéto služby poskytol, resp. ešte stále poskytuje, pričom rozdiel medzi nižšou cenou a cenou podľa tejto dohody je viac ako 5 % v neprospech ceny podľa tejto dohody, zaväzuje sa Poskytovateľ poskytnúť Objednávateľovi pre takéto služby, ktorých dodanie je súčasťou objednávky vystavenej po preukázaní tejto skutočnosti, dodatočnú zľavu vo výške rozdielu medzi ním poskytovanou cenou podľa tejto dohody a nižšou cenou.
14. Splatnosť formálne a vecne správnej faktúry je 30 kalendárnych dní odo dňa jej preukázateľného doručenia Objednávateľovi. Faktúru Poskytovateľ odošle v elektronickej podobe na e-mailovú adresu fakturyPC@vszp.sk. Neoddeliteľnou prílohou každej faktúry bude Objednávateľom odsúhlasený mesačný report alebo Objednávateľom podpísaný akceptačný protokol. Za deň splnenia peňažného záväzku sa považuje deň odpísania dlžnej sumy z účtu Objednávateľa v prospech účtu Poskytovateľa. Pokiaľ posledný deň lehoty splatnosti pripadne na sobotu alebo deň pracovného pokoja podľa platných právnych predpisov Slovenskej republiky, za deň splnenia peňažného záväzku sa bude považovať za rovnako dohodnutých cenových a platobných podmienok prvý nasledujúci pracovný deň.
15. Poskytovateľ na faktúre uvedie položkové ceny u jednotlivých dodaných služieb v zmysle prílohy č. 2 tejto dohody.
16. Faktúra vystavená Poskytovateľom musí byť vyhotovená v súlade s ustanoveniami príslušných právnych predpisov a touto dohodu. V opačnom prípade je Objednávateľ oprávnený vrátiť faktúru Poskytovateľovi v lehote splatnosti na opravu, resp. doplnenie, pričom prestane plynúť lehota splatnosti faktúry a nová lehota začne plynúť dňom preukázateľného doručenia novej, resp. doplnenej faktúry Objednávateľovi.
17. Objednávateľ neposkytuje na cenu za predmet plnenia žiadne preddavky.
18. Objednávateľ je oprávnený jednostranne započítať svoje pohľadávky, ktoré mu vznikli voči Poskytovateľovi z dôvodu ručenia podľa § 69b zákona č. 222/2004 Z. z. o dani z pridanej hodnoty v znení neskorších predpisov (ďalej ako „zákon o DPH“), titulom sankcií podľa čl. VII tejto dohody a z dôvodu dlžného poistného na zdravotné poistenie, a z tohto dôvodu krátiť fakturovanú cenu za prevzaté plnenie.
19. Ak je Poskytovateľ registrovaný ako platiteľ DPH v Slovenskej republike počas plnenia predmetu dohody, v takomto prípade bude cena za poskytnuté plnenie uhradená iba na bankový účet, ktorý je zverejnený v zozname bankových účtov zverejnenom na webovom sídle Finančného riaditeľstva. Poskytovateľ je povinný ihneď písomne informovať Objednávateľa o každej zmene tohto bankového účtu. Ak Poskytovateľ, ktorý je platiteľom DPH, nesplní povinnosť podľa § 6 ods. 1, 2 a 3 a § 85kk zákona o DPH, Objednávateľ je oprávnený postupovať v zmysle ustanovenia § 69c ods. 1 zákona o DPH, t. j. uhradiť sumu vo výške DPH alebo jej časť uvedenú vo faktúre Poskytovateľa na číslo účtu správcu dane vedeného pre Poskytovateľa podľa § 67 zákona č. 563/2009 Z. z. o správe daní, pričom Objednávateľ nie je v omeškaní, ak z tohto dôvodu neplní, čo mu ukladá dohoda. Poskytovateľ v takom prípade nemá nárok na úhradu príslušnej časti faktúry zodpovedajúcej výške DPH, na úroky z omeškania ani akékoľvek iné sankcie súvisiace s neuhradenou príslušnou časťou faktúry.
20. Poskytovateľ nie je oprávnený postúpiť akékoľvek práva a pohľadávky vyplývajúce z tejto dohody na tretie osoby bez predchádzajúceho písomného súhlasu Objednávateľa. Právny úkon, ktorým budú práva a pohľadávky postúpené v rozpore s týmto bodom bude neplatný.

**Článok VI**

**Doba trvania dohody a spôsob jej ukončenia**

1. Táto dohoda sa uzatvára na dobu určitú, a to na 12 mesiacov (slovom: dvanásť mesiacov) odo dňa nadobudnutia účinnosti dohody. Objednávateľ si vyhradzuje právo jednostranne predĺžiť trvanie tejto dohody o ďalších 12 (dvanásť) mesiacov, pričom platia naposledy dohodnuté zmluvné podmienky (ďalej len „predĺženie“). Toto právo môže objednávateľ uplatniť písomným oznámením, doručeným Poskytovateľovi najneskôr 3 (tri) mesiace pred uplynutím základnej doby trvania dohody.
2. Táto dohoda zaniká:
	1. uplynutím dohodnutej doby trvania;
	2. písomnou dohodou účastníkov dohody;
	3. výpoveďou;
	4. odstúpením.
3. Účastníci dohody sú oprávnení kedykoľvek vypovedať dohodu aj bez uvedenia dôvodu. Výpoveď musí byť písomná a doručená druhému účastníkovi dohody, inak je neplatná. Výpovedná doba je 3 mesiace a začína plynúť od prvého dňa nasledujúceho po doručení písomnej výpovede na adresu sídla druhého účastníka dohody.
4. V prípade porušenia ustanovení tejto dohody je druhá strana oprávnená odstúpiť od tejto dohody po písomnom upozornení a márnom uplynutím dodatočnej lehoty danej na odstránenie závadného stavu. Odstúpením od tejto dohody nie sú dotknuté nároky na náhradu škody. Účinky odstúpenia od tejto dohody nastávajú momentom doručenia písomného oznámenia druhému účastníkovi dohody.
5. Od tejto Dohody možno odstúpiť, mimo prípadov uvedených v tejto dohode, aj v súlade s ustanovením § 344 a nasl. zákona č. 513/1991 Z. z. Obchodného zákonníka v znení neskorších predpisov (ďalej ako „Obchodný zákonník“).
6. Objednávateľ je oprávnený odstúpiť od tejto dohody i v prípade, ak sa Poskytovateľ stane dlžníkom poistného na zdravotné poistenie, ktoré je povinný platiť Objednávateľovi. V tomto prípade dohoda zaniká dňom doručenia oznámenia o odstúpení od dohody Poskytovateľovi.
7. Objednávateľ je oprávnený od tejto dohody odstúpiť, ak Poskytovateľovi bol uložený jeden, alebo viacero trestov, uvedených v § 10 zák. č. 91/2016 Z. z. o trestnej zodpovednosti právnických osôb v znení neskorších predpisov.
8. Objednávateľ je oprávnený odstúpiť od dohody aj:
9. dňom právoplatného rozhodnutia registrujúceho orgánu o  výmaze podľa § 12 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov verejného sektora“),
10. dňom právoplatného rozhodnutia registrujúceho orgánu o pokute podľa § 13 ods. 2 zákona o registri partnerov verejného sektora,
11. ak dôjde k výmazu partnera verejného sektora na návrh oprávnenej osoby počas trvania dohody,
12. ak je partner verejného sektora viac ako 30 dní v omeškaní so zápisom novej oprávnenej osoby (§ 10 ods. 2 tretia veta zákona o registri partnerov verejného sektora),
13. ak subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra verejného sektora, nie sú zapísaní v registri partnerov verejného sektora
14. z dôvodov na strane Poskytovateľa uvedených v § 15 ods. 1 zákona o registri partnerov verejného sektora.
15. V prípade predčasného ukončenia dohody si účastníci dohody vysporiadajú všetky, a to aj finančné záväzky, prevzaté v súlade s touto dohodou, o čom bude vyhotovený písomný protokol.
16. Zánikom tejto dohody nezanikajú účastníkom dohody vzájomné práva a povinnosti týkajúce sa vzájomného plnenia do dňa skončenia dohody, ako aj nároky z prípadných zmluvných pokút a ostatných sankcií vrátane nároku na náhradu škody vzniknutej porušením tejto dohody, ako ani práva a povinnosti vyplývajúce z ustanovení tejto dohody, ktoré podľa prejavenej vôle účastníkov dohody alebo vzhľadom na svoju povahu majú trvať aj po ukončení tejto dohody.

**Článok VII**

**Sankcie a vady**

1. V prípade porušenia povinností vyplývajúcich z tejto dohody zodpovedá Poskytovateľ v plnom rozsahu za škodu z tohto dôvodu vzniknutú Objednávateľovi.
2. Účastníci dohody sa dohodli, že omeškanie s odovzdaním plnenia zakladá právo Objednávateľa na zmluvnú pokutu vo výške 0,5 % z ceny omeškaného plnenia určenej v potvrdenej objednávke alebo z ceny mesačného paušálu, ak sa na omeškané plnenie nevystavovala objednávka, a to za každý začatý deň omeškania.
3. V prípade ak sa ukáže, že Poskytovateľ nebol oprávnený udeliť objednávateľovi licenciu podľa čl. IX tejto dohody k dielu, odovzdanému Poskytovateľom na základe tejto dohody, je Objednávateľ oprávnený uplatniť si u Poskytovateľa zmluvnú pokutu v sume vo výške 5 000,00 eur za každý jednotlivý taký prípad.
4. V prípade porušenia povinnosti Poskytovateľa dodržiavať mlčanlivosť podľa článku X tejto dohody je Poskytovateľ povinný zaplatiť Objednávateľovi zmluvnú pokutu vo výške 5 000,00 eur za každý jednotlivý prípad porušenia mlčanlivosti.
5. Ak Poskytovateľ poruší inú svoju zmluvnú povinnosť, než sú povinnosti uvedené v bodoch 2. až 4. tohto článku, vznikne Objednávateľovi právo na zmluvnú pokutu v sume 200 eur

a) za každý aj začatý deň omeškania so splnením takej povinnosti v prípade, ak je pre splnenie danej povinnosti termín určený s presnosťou na dni alebo lehota určená v dňoch,

b) za každé také porušenie zmluvnej povinnosti Poskytovateľa, ak pre jej splnenie nie je určený termín ani lehota,

a súčasne touto dohodou nie je pre také porušenie určená iná zmluvná pokuta.

1. Ak Objednávateľ nevyužije právo na odstúpenie od dohody podľa § 15 ods. 1 zákona o registri partnerov verejného sektora, je oprávnený uplatniť si u Poskytovateľa sankciu vo výške 1 000 eur.
2. Zaplatením zmluvnej pokuty/sankcie sa Poskytovateľ nezbavuje povinnosti uhradiť Objednávateľovi celú škodu, ktorá Objednávateľovi vznikla v dôsledku porušenia ktorejkoľvek Poskytovateľovej povinnosti z tejto dohody. Rovnako sa zaplatením zmluvnej pokuty Poskytovateľ nezbavuje povinnosti pokračovať v plnení tejto dohody.
3. V prípade omeškania Objednávateľa s úhradou riadne vystavenej a doručenej faktúry si Poskytovateľ môže uplatniť voči Objednávateľovi úrok z omeškania vo výške podľa Obchodného zákonníka.
4. Objednávateľ má právo na náhradu škody, ktorá mu preukázateľne vznikla nesplnením vlastnej daňovej povinnosti Poskytovateľom, platiteľom DPH, v zmysle § 78 zákona o DPH a následne uplatnením ručenia za daň voči Objednávateľovi v zmysle § 69b tohto zákona. Objednávateľ má zároveň právo uplatniť u Poskytovateľa i trovy konania, ktoré mu vzniknú v konaní podľa § 69b zákona o DPH s príslušným daňovým úradom.
5. Poskytovateľ dáva súhlas Objednávateľovi na jednostranné započítanie akýchkoľvek splatných aj nesplatných pohľadávok Objednávateľa voči všetkým splatným aj nesplatným pohľadávkam Poskytovateľa (vrátane nároku Objednávateľa z titulu zmluvných pokút voči Poskytovateľovi). Poskytovateľ nie je oprávnený započítať svoje pohľadávky voči pohľadávkam Objednávateľa, bez jeho predchádzajúceho písomného súhlasu.
6. Poskytovateľ zodpovedá za vady, ktoré má plnenie v čase jeho prevzatia Objednávateľom, aj keď sa stanú zjavnými až po tomto čase, a za vady, ktoré vzniknú po tomto čase, ak sú spôsobené porušením povinnosti Poskytovateľa.
7. V prípade ak Poskytovateľ dodá plnenie podľa tejto dohody vadne a Objednávateľ ho napriek tomu prevezme, Poskytovateľ sa zaväzuje túto vadu bezodplatne odstrániť, a to v primeraných lehotách v závislosti od povahy vady, najneskôr však do 20 dní písomného oznámenia vád kontaktnou osobou Objednávateľa, ak sa účastníci dohody nedohodnú inak.
8. V prípade ak Poskytovateľ vadu plnenia neodstráni v lehote podľa predchádzajúceho bodu, je Objednávateľ oprávnený túto vadu odstrániť sám, alebo prostredníctvom tretej osoby a všetky náklady tým vzniknuté je Objednávateľ oprávnený uplatniť si u Poskytovateľa, a to aj započítaním voči pohľadávkam Poskytovateľa voči Objednávateľovi vyplývajúcim z tejto dohody.
9. V prípade ak Poskytovateľ vadu plnenia neodstráni v lehote podľa bodu 11. tohto článku, a Objednávateľ vyhlási, že vadu neodstráni sám postupom podľa bodu 12. tohto článku a plnenie poskytnuté na základe čl. III bodu 1. písm. c) tejto dohody
10. sa ukáže ako nepoužiteľné na účel vyplývajúci z tejto dohody, Objednávateľ je oprávnený uplatniť si u Poskytovateľa zľavu alebo vrátenie 100% ceny príslušnej objednávky, na základe ktorej bolo vadné plnenie poskytnuté,
11. má také vady, ktoré nebránia použitiu na účel vyplývajúci z tejto dohody, Objednávateľ je oprávnený uplatniť si u Poskytovateľa zľavu alebo vrátenie 50% ceny príslušnej objednávky, na základe ktorej bolo vadné plnenie poskytnuté.
12. Poskytovateľ je povinný odstrániť reklamované (oznámené) vady aj v prípade, ak sa domnieva, že za reklamované vady nezodpovedá. V takomto prípade až do doby právoplatného rozhodnutia súdu o spornej reklamácii znáša náklady na odstránenie reklamovaných vád Poskytovateľ.
13. Na základe dohody účastníkov dohody ustanovenia tohoto článku dohody zostávajú v platnosti a účinnosti aj po zániku tejto dohody, a to bez časového obmedzenia.

**Článok VIII**

**Protikorupčné ustanovenia**

1. Účastníci dohody sa nesmú dopustiť, nesmú schváliť, ani povoliť žiadne konanie v súvislosti s dojednávaním, uzatváraním alebo plnením tejto dohody, ktoré by spôsobilo, že by účastníci dohody alebo osoby ovládané účastníkmi dohody porušili akékoľvek platné protikorupčné všeobecne záväzné právne predpisy. Táto povinnosť sa vzťahuje najmä na neoprávnené plnenia, vrátane urýchľovacích platieb (facilitation payments) verejným činiteľom, zástupcom alebo zamestnancom orgánov verejnej správy alebo blízkym osobám verejných činiteľov, zástupcov alebo zamestnancov orgánov verejnej správy.
2. Účastníci dohody sa zaväzujú, že neponúknu, neposkytnú, ani sa nezaviažu poskytnúť žiadnemu zamestnancovi, zástupcovi alebo tretej strane konajúcej v mene druhého účastníka dohody, a rovnako neprijme, ani sa nezaviaže prijať od žiadneho zamestnanca, zástupcu alebo tretej strany konajúcej v mene druhého účastníka dohody žiadny dar, ani inú výhodu, či peňažnú alebo inú, v súvislosti s dojednávaním, uzatváraním alebo plnením tejto dohody v rozpore s Etickým kódexom Objednávateľa.
3. Účastníci dohody sa zaväzujú bezodkladne informovať druhého účastníka dohody, pokiaľ si budú vedomí alebo budú mať konkrétne podozrenie na korupciu pri dojednávaní, uzatváraní alebo pri plnení tejto dohody.
4. V prípade, že akýkoľvek dar alebo výhoda v súvislosti s dojednávaním, uzatváraním alebo plnením tejto dohody je poskytnutý účastníkovi dohody alebo zástupcovi účastníka dohody v rozpore s týmto článkom dohody, môže účastník dohody od tejto dohody odstúpiť.
5. Účastníci dohody sa zaväzujú dodržiavať apolitickosť vo vzájomnom postupe pri uzatváraní dohody a základné morálne a etické hodnoty ustanovené v obsahu Etického kódexu Objednávateľa. V prípade nedodržiavania apolitických hodnôt a stanovených morálnych a etických hodnôt je účastník dohody oprávnený od tejto dohody odstúpiť.

**Článok IX**

**Vysporiadanie autorských práv**

1. Pokiaľ pri plnení tejto dohody vznikne dielo vo význame podľa čl. IV bodu 4. tejto dohody, udeľuje Poskytovateľ Objednávateľovi ku dňu podpisu mesačného reportu alebo akceptačného protokolu Objednávateľom, ohľadom plnenia, ktorého je také dielo súčasťou,
* výhradnú,
* vecne neobmedzenú,
* na použitie na internete územne neobmedzenú a na použitie mimo internetu na územie Slovenskej republiky obmedzenú, a
* časovo neobmedzenú

licenciu (súhlas) na akékoľvek pou­žitie takého diela ako celku i jeho jednotlivých častí v neobmedzenom rozsahu, ktorý pre zamedzenie pochybností, zahŕňa právo jeho kopírovania, prekladania, prispôsobovania, modifikovania, upravovania, distribuovania, publikovania a začleňovania do iných diel, dokončenia, zasahovania do jeho celistvosti, vrátane dekompilácie ak ide o počítačový program, a to ako Objednávateľom osobne, tak aj osobami ním poverenými s tým, že táto licencia zahŕňa aj výslovný súhlas na udelenie sublicencie na používanie diela pre akékoľvek tretie osoby, či na prevedenie takej licencie na tretie osoby. Vypovedanie tejto licencie nie je možné. Ak je táto licencia udelená ako sublicencia, Poskytovateľ vyhlasuje, že je oprávnený sublicenciu podľa tohto bodu Objednávateľovi udeliť; nepravdivosť vyhlásenia podľa tejto vety sa považuje za podstatné porušenie tejto dohody.

1. Poskytovateľ udeľuje Objednávateľovi súhlas na použitie preexistentných diel, ktoré tvoria súčasť diela a/alebo boli použité pri tvorbe diela v rozsahu a za podmienok podľa bodu 1. tohto článku, a ktorých zoznam s uvedením autorov tvorí prílohu príslušného mesačného reportu alebo akceptačného protokolu.
2. Licencie (sublicencie) podľa bodov 1. a 2. tohto článku sa spoločne v texte ďalej označujú ako „licencia“.
3. Objednávateľ nie je povinný licenciu využiť.
4. Licencia sa poskytuje bezodplatne na diela vykonané v rámci služieb podľa čl. III bodu 1. písm. a) a b) tejto dohody.
5. Licencia sa poskytuje odplatne vo výške stanovenej príslušným Objednávateľom schváleným rozpočtom, ktorý tvorí súčasť objednávky na základe ktorej boli poskytnuté služby podľa čl. III bod 1 písm. c) tejto dohody, ktorých výsledkom je dielo. Odplata sa uhrádza na základe faktúry, vystavenej na podľa príslušnej objednávky a akceptačného protokolu.
6. V prípade, že akákoľvek tretia osoba, vrátane zamestnancov Poskytovateľa a/alebo subdodávateľov, bude mať akýkoľvek nárok proti Objednávateľovi z titulu porušenia jej autorských práv a/alebo práv priemyselného a/alebo iného duševného vlastníctva alebo akékoľvek iné nároky v akejkoľvek súvislosti s plnením poskytnutým Poskytovateľom podľa tejto dohody, Poskytovateľ sa zaväzuje:
	1. bezodkladne obstarať na svoje vlastné náklady a výdavky od takejto tretej osoby súhlas na používanie jednotlivých plnení dodaných, poskytnutých, vykonaných a/alebo vytvorených Poskytovateľom, subdodávateľom alebo tretími osobami pre Objednávateľa, alebo upraviť jednotlivé plnenie(a) dodané, poskytnuté, vykonané a/alebo vytvorené dodávateľom, subdodávateľom alebo tretími osobami pre Objednávateľa tak, aby už ďalej neporušovali autorské práva a/alebo práva priemyselného a/alebo iného duševného vlastníctva tretej osoby, alebo nahradiť jednotlivé plnenie(a) dodané, poskytnuté, vykonané a/alebo vytvorené dodávateľom, subdodávateľom alebo tretími osobami pre objednávateľa rovnakými alebo aspoň takými plneniami, ktoré majú aspoň podstatne podobné kvalitatívne, operačné a technické parametre a funkčnosti, alebo, ak sa jedná o plnenie poskytnuté na základe licencie tretej osoby, taký nárok vyriešiť v súlade s tým, čo pre taký prípad stanovujú jej licenčné podmienky uvedené v tejto dohode, a ak ich niet, tak v súlade s týmito podmienkami; a
	2. poskytnúť Objednávateľovi akúkoľvek a všetku účinnú pomoc a uhradiť akékoľvek a všetky náklady a výdavky, ktoré vznikli/vzniknú Objednávateľovi v súvislosti s uplatnením vyššie uvedeného nároku tretej osoby; a
	3. nahradiť Objednávateľovi akúkoľvek a všetku škodu, ktorá vznikne Objednávateľovi v dôsledku uplatnenia vyššie uvedeného nároku tretej osoby, a to v plnej výške a bez akéhokoľvek obmedzenia.
7. Objednávateľ sa však zaväzuje, že o každom nároku vznesenom takou treťou osobou v zmysle hore uvedeného bude bez zbytočného odkladu informovať Poskytovateľa, bude v súvislosti s takým nárokom postupovať podľa primeraných pokynov Poskytovateľa a tak, aby sa predišlo vzniku a prípadne zvýšeniu škôd, nevykoná smerom k takej tretej osobe žiaden úkon, v dôsledku ktorého by sa jej postavenie v súvislosti s takým uplatnením nároku zlepšilo, a Poskytovateľovi vystaví a bude po potrebnú dobu udržiavať v platnosti prevoditeľnú plnú moc potrebnú na to, aby sa Poskytovateľ mohol za Objednávateľa účinne takému nároku brániť a s takou treťou osobou o urovnaní sporu rokovať, a aj inak postupovať tak, ako je to potrebné v záujme ochrany práv oboch strán.
8. Pre vylúčenie pochybností účastníci dohody konštatujú, že preexistentným dielom rozumejú také dielo (predmet ochrany podľa Autorského zákona), ktoré bolo vytvorené nezávisle od vzniku diela dodaného Objednávateľovi podľa tejto dohody, alebo dielo priamo vytvorené pre účely použitia na vytvorenie diela dodaného Objednávateľovi podľa tejto dohody, ktoré môže mať rovnakého alebo odlišného autora/autorov ako dielo dodané Objednávateľovi podľa tejto dohody.
9. Ak pri poskytovaní plnenia podľa tejto dohody príde spoločnou činnosťou pracovníkov Poskytovateľa a zamestnancov alebo osôb v obdobnom pracovnoprávnom vzťahu k Objednávateľovi k vytvoreniu spoločného diela podľa § 92 Autorského zákona účastníci dohody sa dohodli, že v takom prípade vykonáva majetkové práva autora Objednávateľ.
10. Ustanovenia tohto článku dohody zotrvajú v platnosti a účinnosti aj po zániku tejto dohody, a to bez časového obmedzenia.

**Článok X**

**Mlčanlivosť a dôverné informácie**

1. Poskytovateľ sa zaväzuje, že všetky údaje, dáta, dokumenty, podklady, všetky skutočnosti povahy obchodnej, právnej, prevádzkovej, technickej, dokumentárnej, informatívnej a inej, akokoľvek súvisiacej s Objednávateľom, ktoré sa dostanú do dispozície Poskytovateľa, alebo ak Poskytovateľ získa vedomosť o ich obsahu alebo akékoľvek iné informácie (vrátane všetkých súborov, kópií dokumentov a poznámok), zaznamenané či už v písomnej, v elektronickej alebo v akejkoľvek inej zmyslami vnímateľnej podobe (ďalej len „**dôverné informácie**“) odovzdané, poskytnuté, sprístupnené alebo akýmkoľvek iným spôsobom získané od Objednávateľa počas platnosti a účinnosti tejto dohody, bude udržiavať v tajnosti a zachovávať o nich mlčanlivosť, bude ich chrániť pred zneužitím, poškodením, zničením, znehodnotením, stratou a odcudzením, nevyzradí ich, nesprístupní ich, nezverejní ich, nebude ich šíriť, nebude ich používať inak ako na úspešnú realizáciu plnenia tejto dohody, nevyužije ich vo svoj vlastný prospech, ani v prospech akejkoľvek tretej osoby, ani ich nebude používať v rozpore s účelom tejto dohody a ani žiadne z dôverných informácií neodovzdá ani neposkytne inej fyzickej ani právnickej osobe, a to počas aj po ukončení zmluvného vzťahu.
2. Poskytovateľ sa zaväzuje, že s dôvernými informáciami bude nakladať ako s predmetom obchodného tajomstva podľa § 17 a nasl. Obchodného zákonníka, nakoľko bol Objednávateľom oboznámený s tým, že dôverné informácie majú pre Objednávateľa materiálnu hodnotu, nie sú bežne dostupné, je záujmom Objednávateľa, aby tieto boli utajené a Objednávateľ utajenie zabezpečuje. Ochrana sa nevzťahuje na informácie, ktoré sú verejne známe a dostupné, ako aj na informácie, ktoré sú Poskytovateľovi známe inak.
3. Poskytovateľ sa zaväzuje zachovávať mlčanlivosť o dôverných informáciách a zaväzuje sa, že prijme všetky opatrenia na ochranu dôverných informácií a tieto dôverné informácie bude chrániť minimálne v takom rozsahu, v akom chráni vlastné dôverné informácie.
4. Poskytovateľ sa zaväzuje, že bez písomného súhlasu Objednávateľa neposkytne dôverné informácie v žiadnej forme tretím osobám, s výnimkou tých svojich zamestnancov, zástupcov, alebo ďalších osôb v obdobnom postavení ktoré s nimi potrebujú byť v nevyhnutnom rozsahu oboznámené, aby mohol byť plnený predmet dohody.
5. Poskytovateľ sa zaväzuje, že všetky oprávnené osoby písomne zaviaže zachovávať mlčanlivosť o všetkých dôverných informáciách týkajúcich sa plnenia predmetu tejto dohody, ktoré sa dostanú do ich dispozície, alebo získajú vedomosť o ich obsahu počas výkonu činnosti alebo v súvislosti s výkonom činnosti pre Poskytovateľa, a to aj po skončení tejto dohody.
6. Poskytovateľ je povinný informovať Objednávateľa o porušení povinnosti mlčanlivosti alebo ochrany dôverných informácií bez zbytočného odkladu po tom, čo sa o porušení dozvedel.
7. Porušenie ustanovení tohto článku Poskytovateľom sa bude poväzovať za podstatné porušenie tejto dohody s možnosťou odstúpenia od tejto dohody Objednávateľom.
8. Ustanovenia tohto článku dohody zotrvajú v platnosti a účinnosti aj po zániku tejto dohody, a to bez časového obmedzenia.

**Článok XI**

**Ochrana osobných údajov**

Osobné údaje kontaktných osôb a osôb podieľajúcich sa na plnení predmetu tejto dohody budú spracúvané na účel plnenia tejto dohody, pričom účastníci dohody vyhlasujú, že sú oprávnené tieto osobné údaje poskytnúť druhému účastníkovi dohody. Okrem osobných údajov podľa prvej vety tohto bodu pri plnení predmetu dohody nebudú spracúvané osobné údaje. Ak pri plnení tejto dohody vyplynie potreba  spracúvania osobných údajov, účastníci dohody pred začatím spracúvania osobných údajov upravia vzájomný vzťah v súlade s Nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov (ďalej len „Nariadenie“) a zákonom č. 18/2018 Z. z. o ochrane osobných údajov a o zmene a doplnení niektorých zákonov.

 Poskytovateľ je povinný zabezpečiť, aby spracúvanie osobných údajov autorov a interpretov diel (výkonných umelcov), ako aj ostatných fyzických osôb, ktorých výkony alebo podobizne boli pri tvorbe diela použité (ďalej spoločne ako „dotknuté osoby“), bolo v súlade s Nariadením a zabezpečiť, aby bol Poskytovateľ oprávnený ich poskytnúť Objednávateľovi. Poskytovateľ je povinný informovať dotknuté osoby podľa predchádzajúcej vety, že ich osobné údaje budú poskytnuté Objednávateľovi, ktorý ich bude spracúvať. Poskytovateľ je povinný informovať dotknuté osoby podľa prvej vety tohto bodu o spracúvaní osobných údajov Objednávateľom v rozsahu informácie zverejnenej na webovej stránke Objednávateľa.

**Článok XII**

**Subdodávatelia**

1. Poskytovateľ je oprávnený plniť predmet tejto dohody aj prostredníctvom subdodávateľov, ktorí však musia spĺňať podmienky účasti osobného postavenia v rozsahu, v akom bolo ich splnenie vyžadované od Poskytovateľa a neexistujú u nich dôvody na vylúčenie podľa § 40 ods. 6 písm. a) až g) a ods. 7 a 8 zákona o verejnom obstarávaní, v súlade s § 41 zákona o verejnom obstarávaní. V prípade plnenia predmetu dohody prostredníctvom subdodávateľov zodpovedá Poskytovateľ Objednávateľovi tak, ako keby plnil predmet dohody sám. Objednávateľ je oprávnený od tejto dohody odstúpiť, ak zistí, že Poskytovateľ zabezpečuje plnenie predmetu tejto dohody prostredníctvom subdodávateľa, ktorý nespĺňa podmienky podľa § 41 zákona o verejnom obstarávaní, čím nie je dotknutý nárok Objednávateľa na náhradu škody z tohto dôvodu vzniknutej. Zoznam subdodávateľov je uvedený v prílohe č. 3 tejto dohody.
2. V prípade, že niektorý zo subdodávateľov nie je v okamihu podpísania tejto dohody známy a vstúpi do procesu v priebehu plnenia predmetu tejto dohody, resp. sa zmení niektorý zo subdodávateľov počas plnenia tejto dohody, alebo sa zmenia údaje, týkajúce sa konkrétneho subdodávateľa, musí byť táto zmena odsúhlasená účastníkmi dohody formou písomného dodatku k tejto dohode. O každej zmene je Poskytovateľ povinný bezodkladne - najneskôr do 7 kalendárnych dní - písomne informovať Objednávateľa, pričom je povinný zároveň predložiť Objednávateľovi čestné prehlásenie, že subdodávateľ, ktorého sa zmena týka, spĺňa podmienky pre plnenie predmetu tejto dohody. Ak Poskytovateľ tento záväzok nedodrží, považuje sa to za závažné porušenie dohody a Objednávateľ je oprávnený uplatniť si u Poskytovateľa zmluvnú pokutu vo výške 20% z celkovej ceny objednávky, ktorá bola plnená aj prostredníctvom predmetného subdodávateľa alebo vo výške 20% mesačného paušálu, ak k takému porušeniu prišlo pri poskytovaní služieb podľa čl. III bodu 1. písm. a) a b) tejto dohody. Objednávateľ je oprávnený zmluvnú pokutu započítať voči splatnej pohľadávke Poskytovateľa. Objednávateľ je oprávnený dohodnutú zmluvnú pokutu podľa tohto bodu vyúčtovať Poskytovateľovi aj po ukončení tejto dohody, ak dodatočne zistí, že Poskytovateľ porušil záväzok podľa tohto bodu.
3. Objednávateľ má právo požiadať Poskytovateľa o zmenu subdodávateľa vybratého Poskytovateľom, ak má na to závažné dôvody. Poskytovateľ je povinný žiadosti Objednávateľa podľa predchádzajúcej vety bezodkladne vyhovieť a zmeniť subdodávateľa, pričom každý nový subdodávateľ musí byť Objednávateľom odsúhlasený.

**Článok XIII**

**Doručovanie**

1. Účastníci dohody sa dohodli, že písomnosti podľa tejto dohody sa doručujú osobne, poštou, kuriérskou službou alebo e-mailom. Každý účastník dohody je povinný písomne informovať druhého účastníka dohody o akejkoľvek zmene adresy, e-mailu alebo kontaktných údajov.
2. Písomnosti doručované poštou a kuriérskou službou sa doručujú na adresu sídla účastníkov dohody uvedenú v článku I tejto dohody, alebo oznámenú podľa predchádzajúceho bodu.
3. Písomnosti doručované osobne sa považujú za doručené v deň ich prevzatia, alebo dňom kedy adresát odoprel prevziať zásielku. Písomnosti doručované poštou alebo kuriérskou službou sa považujú za doručené v deň prevzatia zásielky adresátom, alebo v deň keď sa zásielka vrátila odosielateľovi späť ako nedoručená, aj keď sa adresát o zásielke nedozvedel. S výnimkou elektronických faktúr sa písomnosti doručované prostredníctvom e-mailu považujú za doručené dňom ich odoslania na e-mailovú adresu druhému účastníkovi dohody.
4. Na doručovanie písomností týkajúcich sa vzniku, zmeny alebo zániku tejto dohody, akéhokoľvek porušenia dohody sa nepoužije e-mail.

**Článok XIV**

**Záverečné ustanovenia**

1. Akékoľvek zmeny tejto dohody môžu byť vykonané len vo forme písomného číslovaného a datovaného dodatku podpísaného oprávnenými zástupcami obidvoch účastníkov dohody, uzatvoreného v súlade so zákonom o verejnom obstarávaní.
2. Zmluvné vzťahy výslovne neupravené touto dohodou sa riadia príslušnými ustanoveniami Obchodného zákonníka, Autorského zákona a súvisiacimi všeobecne záväznými právnymi predpismi platnými v Slovenskej republike. V prípade akýchkoľvek sporov, vzniknutých z tejto dohody, sa účastníci dohody dohodli, že príslušné pre rozhodnutie týchto sporov sú súdy Slovenskej republiky. Rozhodným právom je právo Slovenskej republiky.
3. Písomnosti a komunikácia medzi účastníkmi dohody týkajúca sa tejto dohody bude prebiehať v slovenskom jazyku, vrátane vystavovania účtovných dokladov a ich príloh.
4. V prípade, že akékoľvek ustanovenie dohody sa stane neplatným, neúčinným a/alebo nevykonateľným, nie je tým dotknutá platnosť, účinnosť a/alebo vykonateľnosť jej ostatných ustanovení, pokiaľ to nevylučuje v zmysle príslušných právnych predpisov samotná povaha takého ustanovenia. Účastníci dohody sa zaväzujú bez zbytočného odkladu po tom, ako zistia, že niektoré z ustanovení tejto dohody je neplatné, neúčinné a/alebo nevykonateľné, nahradiť dotknuté ustanovenie ustanovením novým, ktorého obsah bude v čo najväčšej miere zodpovedať ich vôli v čase uzatvorenia tejto dohody.
5. Táto dohoda nadobúda platnosť dňom jej podpísania zástupcami obidvoch účastníkov dohody a účinnosť dňom nasledujúcom po dni jej zverejnenia v Centrálnom registri zmlúv v zmysle § 47a zákona č. 40/1964 Zb. Občiansky zákonník v znení neskorších predpisov.
6. Dohoda je vyhotovená v štyroch rovnopisoch, pričom Objednávateľ obdrží tri vyhotovenia a Poskytovateľ jedno vyhotovenie.
7. Prílohami tejto dohody sú:

**Príloha č. 1**: Špecifikácia predmetu dohody

**Príloha č. 2**: Kalkulácia celkovej ceny

**Príloha č. 3**: Zoznam subdodávateľov

1. Účastníci dohody vyhlasujú, že si túto dohodu pred jej podpísaním riadne prečítali, jej obsahu bez výhrad porozumeli a uzatvárajú ju na základe svojej slobodnej a vážnej vôle, bez akéhokoľvek nátlaku, na znak čoho pripájajú svoje podpisy.

Za Poskytovateľa:

V Bratislave dňa .................

..................................................

Za Objednávateľa:

V Bratislave dňa .................

..................................................

Ing. Matúš Jurových, PhD.

predseda predstavenstva

Všeobecná zdravotná poisťovňa, a.s.

..................................................

Ing. Viktor Očkay, MPH

podpredseda predstavenstva

Všeobecná zdravotná poisťovňa, a.s.

Príloha č. 1

**Špecifikácia predmetu dohody**

Predmetom zákazky je dodanie komplexných digitálnych marketingových služieb (vrátane online výkonnostného marketingu), ktoré budú pokrývať nasledovné kľúčové oblasti:

1. Digitálne strategické poradenstvo
2. Digitálny marketing, výkonnostné kampane a social marketing
3. Priamy nákup médií

Konkrétne činnosti v rámci kľúčových oblastí obsahujú prípravu a realizáciu komunikačných a marketingových kampaní zameraných na osvetu a prevenciu v oblasti zdravotného poistenia, podporu značky Objednávateľa ako dôveryhodného partnera pre svojich poistencov, ako aj poskytovateľov zdravotnej starostlivosti a B2B partnerov, a atraktívneho zamestnávateľa, ako aj zvýšenie povedomia o benefitoch zdravotného poistenia a programoch zameraných na starostlivosť o zdravie.

V rámci vykonávania jednotlivých aktivít, služieb, tvorby diel v celom rozsahu predmetu dohody, bude súčasťou aj klientsky servis poskytovaný Poskytovateľom počas celej doby trvania, t. j. spracovanie zadaní, koordinácia aktivít, pravidelný reporting, príprava prezentácií a pravidelných stretnutí s Poskytovateľom a úzka spolupráca s ďalšími partnermi (reklamná a marketingová agentúra, mediálna agentúra, PR agentúra, prípadne inými určenými dodávateľmi).

* First point of contact pre Objednávateľa pri všetkých operatívnych a exekučných aktivitách
* Plánovanie, organizovanie, manažovanie a kontrola jednotlivých kampaňových a mimo-kampaňových aktivít na základe zadania Objednávateľa
* Organizovanie aktivít s tretími stranami na základe zadania Objednávateľa

**Personálne zabezpečenie Poskytovateľa**

Na účely zabezpečenia plnenia predmetu zákazky sa predpokladá, že Poskytovateľ vytvorí tím odborníkov z oblasti digitálneho marketingu, výkonnostných kampaní, správy sociálnych sietí, dátovej analytiky a klientského servisu. Zloženie tímu bude zodpovedať rozsahu, povahe a časovému harmonogramu aktivít, pričom uvedený zoznam profesií je orientačný a nepredstavuje záväzné minimum ani maximum požadovaných pozícií.

Medzi predpokladané profesijné roly, ktoré sa môžu podieľať na realizácii služieb, patria najmä:

* Digital Strategist
* Account Manager / Project Manager
* Performance Marketing Specialist
* SEO/SEM Specialist
* Programmatic Specialist
* Social Media Manager
* Community Manager
* Content Creator / Video Content Specialist
* Influencer Manager
* Creative Technologist
* CRM Manager / Loyalty Program Specialist / Marketing Automation Specialist
* Graphic / Motion Designer
* UX/UI Designer
* Copywriter

Poskytovateľ je oprávnený navrhnúť vlastné personálne zabezpečenie a štruktúru tímu tak, aby zabezpečil kvalitnú, odbornú a plynulú realizáciu jednotlivých činností v súlade s očakávaniami Objednávateľa.

1. **DIGITÁLNE STRATEGICKÉ PORADENSTVO**

Cieľom digitálneho strategického poradenstva je zadefinovať a implementovať stratégiu v online prostredí týkajúcu sa značky a postavenia Objednávateľa zameranú na dlhodobé budovanie dobrého mena, dôvery poistencov a B2B partnerov, ako aj jasné a zrozumiteľné komunikovanie činností, produktov a služieb Objednávateľa.

Digitálna stratégia bude zadefinovaná počas workshopu organizovaného Poskytovateľom v rozsahu maximálne 2 pracovné dni na mieste dohodnutom obidvoma účastníkmi dohody. Po odsúhlasení sa bude realizovať stratégia po celú dobu spolupráce.

Poskytovateľ zabezpečí kontinuálne digitálne strategické poradenstvo s dôrazom na plánovanie a implementáciu marketingovej komunikácie. Súčasťou plnenia bude:

* Prezentácia strategických odporúčaní na kvartálnych stretnutiach
* Implementácia kreatívnych konceptov a kampaní s dôrazom na konzistentnosť komunikačných posolstiev počas celej doby účinnosti dohody – v súčinnosti s tretími stranami zadefinovanými Objednávateľom (reklamná a marketingová agentúra, mediálna agentúra, PR agentúra a pod.)
* Účasť na týždenných operatívnych poradách (max. 2 h) – pre zabezpečenie implementácie a spoľahlivé plnenie konkrétnych zadaní a úloh

**Doplňujúci kvantitatívno-kvalitatívny prehľad obsahu práce & predpísaná komplexita aktivít a činností zahrnutých v sume mesačného fee (paušálu)**

|  |  |
| --- | --- |
| **Predmet zákazky** | **Doplňujúce informácie k položkám plnenia** |
| **Návrh longterm kontinuálnej stratégie pre taktickú komunikáciu a dlhodobých image komunikačných posolstiev** | Poskytovateľ pripraví stratégiu pre dlhodobú kontinuálnu stratégiu komunikácie VšZP v online prostredí prostredníctvom online performance kampaní pre komunikáciu; ktorá bude synergickou súčasťou celkovej marketingovej stratégie.* Brand/imidžu Objednávateľa – VšZP leader v poskytovaní zdravotnej starostlivosti na Slovensku
* Taktická komunikácia – vybrané produkty a služby
* Výzva na prepoistenie – byť súčasťou rodiny poistencov VšZP
* HR komunikácia – VšZP ako stabilný a atraktívny zamestnávateľ, podpora employer brandingu
* B2B komunikácia na zamestnávateľov, poskytovateľov zdravotnej starostlivosti

Výsledkom procesu tvorby stratégie bude dokument (text, prezentácia, tabuľky), ktorý bude slúžiť ako podklad určujúci postup ako dosiahnuť strategické ciele Objednávateľa v oblasti dlhodobej stratégie komunikácie VšZP v online prostredí. Cieľom je konzistentné budovanie dobrého mena a imidžu značky s ohľadom na celospoločenský vývoj v strednodobom časovom horizonte troch / štyroch rokov.Strategické poradenstvo bude Poskytovateľ implementovať na pravidelných strategických poradách uskutočňovaných 1x kvartálne, na ktorých sa Poskytovateľ bude zúčastňovať v počte max. 5 z požadovaných pozícií, ktoré sa podieľali na príprave stratégie. |
| **Dizajn manuál** | Poskytovateľ bude súčinný pri aktualizácii dizajn manuálu Objednávateľa – časť digital (social, display, mobilná aplikácia a pod.), aby reflektoval pravidlá prístupnosti ako aj všetky potrebné trendy. |
| **Exekúcia** | S Poskytovateľom budú nastavené pravidelné stretnutia v týždňových intervaloch za účelom zabezpečenia plynulého a spoľahlivého plnenia konkrétnych zadaní a úloh. Operatívne stretnutia budú v rozsahu max 2 hodín týždenne, na ktorých sa Poskytovateľ bude zúčastňovať v zastúpení vybraných pozícií, ktoré sa podieľali/podieľajú na realizácii rozbehnutých zákaziek.  |

1. **DIGITÁLNY MARKETING, VÝKONNOSTNÉ KAMPANE, SOCIAL MARKETING**

Predmetom dodania v rámci digitálneho marketingu budú predstavovať pretavenie strategického poradenstva do oblasti digitálu – online performance kampaní (longterm kontinuálna komunikácia) a sociálnych sietí, vrátane kreatívnych návrhov, ich produkcie, správy, nasadenia a optimalizácie v určených reklamných systémoch.

* Monitoring konkurencie
* Odporúčania pre strategické nastavenie komunikácie z pohľadu contentu aj manažovania príspevkov
* Správa a optimalizácia longterm performance kampaní (always on kampane zamerané na podporu image-u, náborových kampaní, ako aj taktických kampaní na podporu produktov a služieb), reporting, návrhy a odporúčania pre zlepšenie výkonnosti a dosiahnutie stanovených cieľov/KPI/benchmarkov
* Strategická a taktická príprava komunikačného plánu, manažovanie sociálnych sietí – reporting, návrh a odporúčania pre zlepšenie výkonnosti a dosiahnutie stanovených cieľov/KPI/benchmarkov, reporting + administrácia viacerých profilov
* Pri implementácii CRM / CDP bude Poskytovateľ súčinný pre optimalizáciu nastavenia a utilizácie danej platforme pre maximalizáciu a zefektívnenie online výkonnostných kampaní
* Integrovanie technologických, digitálnych, online a iných inovácií v riešeniach
* Návrh a realizácia CRM kampaní (direct emailov, resp. newsletterov, mobilnej aplikácie a podobne)
* Návrh a realizácia a vylepšenia vlastných internetových stránok Objednávateľa

Pri preexistentných dielach (napr. fotobanka, hudba) musí licencia na použitie preexistentného diela zodpovedať licencii udelenej Objednávateľovi v čl. IX tejto dohody.

**Doplňujúci kvantitatívno-kvalitatívny prehľad obsahu práce & predpísaná komplexita aktivít a činností zahrnutých v sume mesačného fee (paušálu)**

|  |  |
| --- | --- |
| **Predmet zákazky** | **Doplňujúce informácie k položkám plnenia** |
| **Správa, optimalizácia, vyhodnocovanie, odporúčanie pre longterm kontinuálnu výkonnostnú komunikáciu**Priebežne počas celého roka | Poskytovateľ zabezpečí nasedenie, optimalizáciu, vyhodnocovanie, odporúčanie a reporting1. Google Ads* zabezpečenie nasadenia a nákupu reklamy v rámci vyhľadávania v systéme Google Ads
* nastavenie a administrácia, analýza a reporting vyhľadávania v systéme Google Ads, zadefinovanie cieľových skupín, kľúčových slov a tém v rámci vyhľadávania, návrh reklamných správ pre vyhľadávaciu sieť Google Ads
* zabezpečenie nasadenia, optimalizácie a reportu reklamných bannerov v obsahovej sieti, práca s A/B testingom a poskytovanie odporúčaní pre dodávateľa vizuálov
* zabezpečenie nasadenia a optimalizácie YouTube video kampaní
* poskytovanie služby variabilného (RTB) nákupu vysoko viditeľných formátov (ATF – above the fold) na slovenských weboch (napr. branding, leaderboard a pod.)
* Poskytovateľ môže zapojiť ďalšie výkonnostné platformy – napr: DV3620, Adform, Bing Ads a pod.

2. Facebook/Instagram Ads/TikTok* zabezpečenie nákupu reklamy (boostingu) jednotlivých príspevkov v rámci sociálnych sietí Facebook, Instagram, TikTok
* zabezpečenie nákupu reklamných formátov a poskytovanie odporúčaní vhodných formátov na nasadenia kampane s ohľadom na cieľové skupiny, ciele kampane, kreatívu či kampaňové posolstvá

3. Poskytovanie ďalších súvisiacich služieb:* priebežná optimalizácia kampaní vyhľadávania na základe výkonnosti, sezónnosti, jednotlivých tém a ďalších zadaní
* zabezpečenie plánovania, nasadenia, optimalizácie, nákupu a reportov kampaní v rámci/v systémoch sociálnych sietí Facebook a Instagram
* zabezpečenie návrhu, nasadenia, optimalizácie, nákupu a reportov programatických a remarketingových online kampaní v automatizovaných systémoch
* administrácia reklamy a malých platieb v rámci automatizovaných systémov Google a Facebook/Instagram a iných systémov, pričom výsledkom je 1 súhrnná faktúra za obdobie 1 mesiaca pre Objednávateľa za všetky priebežné služby a kredity v systémoch, pokiaľ zo strany Objednávateľ nie sú vyžadované samostatné doklady pre jednotlivé kampane
* pravidelné vyhodnocovanie a reporty na mesačnej báze a pre každú samostatnú kampaň zvlášť
 |
| **Web analytika a reporting**Priebežne počas celého roka | * nastavenie analytických nástrojov: GA4, Google Tag Manager, meta pixels, konverzné ciele, trigery a podobne
* vytváranie dashboardov (napr. Looker Studio)
* mesačný reporting s learnings a recommandations na základe dát
* konzultácia k dátovej interpretácii
 |
| **SEO a organická viditeľnosť**Priebežne počas celého roka | Vrátane * analýzy kľúčových slov, a ich implementácie/odporúčaní na implementáciu do obsahu
* technické SEO (rýchlosť načítania, mobilná optimalizácia, štruktúra webu
* off-page SEO – vrátane návrhu linkbuildingovej stratégie
* pravidelný SEO audit a návrhy na zlepšenie
 |
| **CX/UX****www.vszp.sk** Priebežne počas celého roka | Optimalizácia webového sídla a migrácia subbrandov (preventivne.sk, pohybjezdravy.sk a pod.) ako súčasť hlavného webového sídla.Odporúčanie na zmenu štruktúry webu, usporiadania prvkov, CTA – pre dosiahnutie stanovených cieľov. |
| **Kreatívny vizuál cielenej digitálnej kampane (campaining)** | Poskytovateľ bude pripravovať digitálne kampane nepretržite.Kampane budú súčasťou nadlinkových kampaní alebo samostatné mikrokampane a budú zahŕňať min. stratégiu nasadenia, layout kampane - grafický návrh bannera, samostatný storyboard videoreklamy (JPEG/HTML podľa potreby a požiadavky spoločnosti), podľa požiadaviek klienta (JPEG/PNG) v rozlíšení min 72 DPI, farebnej škále RGB a podkladové dáta k nemu vo formáte PSD a/alebo Adobe Indesign. |
| **Výkonnostné ciele & KPI**Priebežne počas celého roka pre longterm kampaňIndividuálne pre konkrétne kampane | Každá kampaň musí obsahovať jednoznačne definované KPIs, ktoré budú priamo alebo nepriamo preukázateľne ovplyvňovať strategické ciele Objednávateľa (napr. zvýšenie znalosti značky – spontánnej, podporenej, top of mind; zvýšenie znalosti produktov a služieb, preklik/stiahnutie MA, rast poistencov využívajúcich Peňaženku zdravia, rast poistencov využívajúcich lojalitný program).Medzi základné metriky patria nie výlučne: CPA, CPC, CTR, CPE, ROAS, konverzný pomer, čas na stránke, počet stiahnutí MA apod.Konkrétne ciele, KPIs a ich meranie budú nastavené v súčinnosti s Objednávateľom.Súčasťou reportingu bude ich vyhodnocovanie a odporúčania. |
| **AB testing**Priebežne počas celého roka | V rámci online kampaní bude Poskytovateľ povinný zabezpečiť A/B testovanie kreatív, wordingov a CTA prvkov. Výsledky testovania budú súčasťou pravidelného reportingu a použité pri ďalšej optimalizácii. |
| **Príprava / Úprava kampaňovej microsite (landing page)**6x počas roka | Vytvorenie microsite s informáciami o produktoch, o službách, partnerstvách a pod. Štruktúra stránky bude homepage a maximálne 5 podstránok. Súčasťou bude: návrh designu (grafický návrh), text (obsah stránky), programovanie stránky, jednoduché CMS na editáciu textov a umiestňovanie obrázkov a videí na landing page resp. podstránok Stránka musí byť graficky atraktívna, optimalizovaná pre cieľ kampane a responzívna pre adekvátne zobrazenie obsahu na mobilných zariadeniach a tabletoch.Návrhy úpravy landingpage, pričom úprava bude spočívať v úprave wordingu a/alebo v jednoduchej úprave časti vizuálu (príklad: zmena pozadia, zmena obrázka a podobne)Poskytovateľ v rámci cenovej ponuky predloží realizáciu náročnejšieho riešenia.  |
| **Spotrebiteľská súťaž** 6x počas roka | Predpokladá sa zložitejšia mechanika súťaže, aplikácia, viackolová, prípadne viac štruktúrovaná súťaž). Minimálne podmienky spotrebiteľských propagačných súťaží:* sa budú týkať produktov/služieb/značky spoločnosti
* návrh mechaniky, cien, a súťažných podmienok (štatút súťaže),
* návrh grafického spracovania a programovanie súťaže a jej nasadenie,
* prepojenie so sociálnymi médiami,

K súťažiam Poskytovateľ zabezpečí:* Detailný popis mechaniky súťaže
* Zabezpečenie automatizovaného žrebovania (softvérom)
* Prípravu návrhu štatútu súťaže podľa príslušných zákonov
 |
| **Tvorba obsahu a manažment** **sociálnych médií**Min. 20 postov / sociálna sieť / mesiac | Poskytovateľ bude zabezpečovať komplexnú správu sociálnych sietí pre Objednávateľa (Facebook, Instagram, LinkedIn, TikTok)Manažment sociálnych sietí bude obsahovať:* Tvorbu a plánovanie obsahu (min. 20 príspevkov mesačne pre každú zo sociálnych sietí pri využití všetkých aktuálnych noviniek a formátov)
* Súťažný post
* Boosting vytvoreného obsahu

Poskytovateľ bezplatne poskytne prístup k využívaniu všetkých nástrojov na tvorbu obsahu a správu sociálnych sietí Objednávateľovi počas účinnosti dohody.**Súťaže na sociálnych sieťach majú mať jednoduchý charakter, spravidla celkovo pôjde o 1 súťaž týždenne.** |
| **Videoreklama** max 24x počas roka | Poskytovateľ  vyprodukuje pre digitálne médiá za obdobie účinnosti dohody jednoduché videoreklamy pre digitálne prostredie o.i. FCB/IG/ YouTube do 30 sekúnd v rôznych formátoch a podľa podmienok ako v službe Google Ads – preskočiteľné reklamy in‑stream, nepreskočiteľné reklamy in‑stream, reklamy video discovery, reklamy out‑stream, mikrospoty a masthead na YouTube, pre-roll, midroll, post-roll. Kreatíva videoreklamy bude použitá z návrhu kreatívy cielenej digitálnej kampane, TV reklamy.Výsledkom budú samostatné videoreklamy, ktoré môžu/nemusia vychádzať z hlavného kreatívneho konceptu. Ide primárne o kreatívu, ktorá podporí taktickú (produktovú) komunikáciu.  |
| **Influencer marketing** | Poskytovateľ zabezpečí zapojenie influencerov do digitálnej komunikácie Objednávateľa v súlade so schválenou stratégiou. Súčasťou plnenia bude:* Výber vhodných influencerov v súlade so stratégiou, cieľovou skupinou, hodnotami značky a podložený analytickými dátami o ich výkonnosti a relevantnosti.
* Návrh spolupráce vrátane kreatívneho konceptu
* Koordinácia a komunikácia s influencermi
* Zabezpečenie zmlúv a nastavenia spolupráce
* Zabezpečenie publikovania obsahu
* Nastavenie KPI
* Vyhodnotenie dosahu a výkonnosti spolupráce
 |
| **Newsletter** 3x template  | Poskytovateľ sa bude podieľať na tvorbe templateov newslettrov pre B2B, B2C cieľové skupiny. Newsletter musí byť * Plne responzívny.
* Optimalizovaný pre mailových klientov – Android, , Apple Mail, Gmail, Hotmail, , MS Office 365 Outlook , Yahoo Mail, Azet, Zoznam.
* Optimalizovaný pre prehliadače na desktop, Edge, Chrome, Firefox, Safari - vždy iba aktuálne verzie pri nasadení projektu + 6 mesiacov spätne.
* Optimalizovaný pre prehliadače na mobil/tablet - iOS: Safari, Chrome - vždy aktuálna verzia + 6 mesiacov spätne, Android: Chrome - vždy aktuálna verzia + 6 mesiacov spätne.
* Požiadavky na fyzické testovanie: iPhone 8 a novšie, Android telefón, iPad 2020, Android tablet, Windows notebook 10”-15”, Apple notebook 10”-15”, desktop 24”+. resp. aktuálne zariadenia.
 |
| **Newsletter**min. 60 ročne | Poskytovateľ zabezpečí dodanie grafických prvkov newslettra – hero image, obrázky ku contentu, prípadne iný sprievodný grafický obsah, podľa templates a konkrétneho obsahu.V súčasnosti je využívaný nástroj Smartmailing bez automatizácie. |
| **Statický banner****Textácie k bannerom pre Google Ads**min. 1 500 bannerov ročne | Poskytovateľ zabezpečí vytvorenie rôznych formátov statických bannerov, a textov pre Google Ads formáty (P-Max, YT, META a pod.), podľa aktuálne využívaného reklamného systému.Poskytovateľ zabezpečí* návrh spracovaním kľúčového vizuálu z kampane,
* vo formáte JPG a PNG,
* export bannerov do požadovaných formátov
* príprava textov podľa TP jednotlivých reklamných formátov na reklamných platformách Google Ads, Meta
* prípadnú potrebu úpravy – ako výsledok optimalizácie výkonnostných online kampaní pre zabezpečenie stanovených cieľov (KPIs, benchmarkov)
 |
| **Dynamický banner** min. 250 bannerov ročne | Poskytovateľ zabezpečí pre dynamický banner* samostatný grafický návrh na základe briefu z kampane alebo návrh spracovaním kľúčového vizuálu z kampane,
* návrh grafiky, obrázky, videá, zvuk, hudba či ďalšie komplikovanejšie prvky, dynamické zobrazovanie hodnôt,odpočítavanie – určitej udalosti.
* programovanie,
* dáta vo formáte html5,
* export resp. programovanie bannerov do požadovaných formátov
* prípadnú potrebu úpravy – ako výsledok optimalizácie výkonnostných online kampaní pre zabezpečenie stanovených cieľov (KPIs, benchmarkov)
 |

Mesačný paušál zahŕňa náklady na kompletné dodanie všetkých služieb, vrátane subdodávky súvisiacich s produkciou videoobsahu, webdevelopmentom či inými potrebnými externými technickými službami.

Pre vylúčenie akýchkoľvek pochybností platí, že v prípade, ak je predmetom poskytovania služieb, prípadne vyhotovenia diel, navrhnutie a/alebo vytvorenie akýchkoľvek kreatívnych návrhov, názvov produktov a ich vizuálnej podoby a iných kreatívnych výstupov podľa tejto prílohy, Poskytovateľ je povinný odovzdať návrhy v minimálnom počte 2.

Objednávateľ je oprávnený sa k návrhom vyjadriť a vzniesť pripomienky a/alebo doplňujúce požiadavky. Poskytovateľ je povinný pripomienky a/alebo doplňujúce požiadavky Objednávateľa do dotknutých návrhov zapracovať a opätovne upravené návrhy predložiť Objednávateľovi, a to v lehote určenej Objednávateľom. Ak má Objednávateľ výhrady k forme, spôsobu a rozsahu zapracovania pripomienok a/alebo doplňujúcich požiadaviek k návrhu, je oprávnený vrátiť takýto upravený návrh Poskytovateľovi na prepracovanie.

Pre všetky plnenia uvedené v tejto prílohe platí, že súčasťou poskytovania je aj poskytnutie otvorených dát (open data) ku všetkým grafickým podkladom (a ich zálohovane na externé pamäťové médium (4x ročne, 2 kópie). Poskytovateľ zabezpečí archiváciu vytvoreného materiálu 2 roky.

Pri preexistentných dielach (napr. fotobanka, hudba) musí licencia na použitie preexistentného diela zodpovedať licencii udelenej Objednávateľovi v čl. IX tejto dohody.

Poskytovateľ bude predkladať Objednávateľovi po každom mesiaci skutočný objem odpracovaných prác na jednotlivých úkonoch. Objednávateľ na základe schváleného mesačného reportu prác odsúhlasí Poskytovateľovi fakturáciu. Vzájomná komunikácia bude prebiehať elektronickou formou.

1. **PRIAMY NÁKUP:**

Pre správu a optimalizáciu longterm performance kampaní, ako aj ATL/BTL kampaní a manažovanie sociálnych sietí Objednávateľ alokuje mediálny rozpočet na 12 mesiacov nasledovne:

* Boost postov na sociálnych sieťach – v max. hodnote 100 000,00 eur bez DPH
* Online performance kampane (Google Ads, Meta, a pod.) – v max. hodnote 100 000,00 eur bez DPH
	+ Poskytovateľ zabezpečí priamy nákup médií s cieľom dosiahnutia stanovených KPI alebo cieľov konkrétnych kampaní, vrátane podrobných informáciách o výkonnosti kampaní, návrhov na zlepšenie a pravidelných reportov.

|  |
| --- |
| **Priamy nákup NET-NET cena –** konečná cenu, ktorú Objednávateľ skutočne zaplatí za mediálny priestor alebo čas po odpočítaní všetkých zliav a agentúrnych provízií |
| **online performance - predpokladaný mediálny rozpočet 100 000,00 eur**  | Poskytovateľ zabezpečí priamy nákup pre online performance kampane v reklamných systémoch ako Google Ads, Meta, resp. na základe odporúčania ďalších reklamných systémoch. |
| **social boost - predpokladaný mediálny rozpočet 100 000,00 eur**  | Poskytovateľ zabezpečí priamy nákup boost postov na sociálnych sieťach (Facebook, Instagram LinkedIn, TikTok, príp. iné). |
| **Influenceri****50 000,00 eur** | Poskytovateľ zabezpečí nastavenie spolupráce, negociáciu podmienok, ako aj uzatvorenie zmlúv vo svojom mene so schválenými influencermi. |

Objednávateľ je oprávnený sa k plneniam vyjadriť a vzniesť pripomienky a/alebo doplňujúce požiadavky. Poskytovateľ je povinný pripomienky a/alebo doplňujúce požiadavky Objednávateľa do dotknutých plnení zapracovať a opätovne upravené plnenia predložiť Objednávateľovi, a to v lehote určenej Objednávateľom. Ak má Objednávateľ výhrady k forme, spôsobu a rozsahu zapracovania pripomienok a/alebo doplňujúcich požiadaviek k plneniam, je oprávnený trvať na prepracovaní plnenia Poskytovateľom.

Nákup médií bude realizovaný spôsobom popísaným v dohode.

Čerpanie ročného mediálneho rozpočtu bude evidované, kontrolované a pravidelne reportované Objednávateľovi.

Vzájomná komunikácia bude prebiehať elektronickou formou, ak táto dohoda neustanovuje inak.

Príloha č. 2

**Kalkulácia celkovej ceny**

Príloha č. 3

**Zoznam subdodávateľov**

**Obchodné meno:**

**Adresa sídla:**

I. \*Zabezpečenie predmetu dohody **„Poskytovanie služieb digitálnej agentúry“** vyhlásenej podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), vo veci ktorej je uzatvorená **„Rámcová dohoda o poskytovaní služieb digitálnej agentúry“**, budeme plniť prostredníctvom týchto subdodávateľov:

1. Obchodné meno subdodávateľa uvedené v Obchodnom, resp. Živnostenskom registri:

Adresa sídla, resp. miesto podnikania, uvedené v Obchodnom, resp. Živnostenskom registri:

IČO subdodávateľa:

Meno, priezvisko, adresa pobytu a dátum narodenia osoby, oprávnenej konať za subdodávateľa:

Percentuálny podiel subdodávky: % z celkovej ceny predmetu zákazky bez DPH

Stručný opis zákazky, ktorá bude predmetom subdodávky:

Čestne vyhlasujem, že subdodávateľ spĺňa podmienky pre plnenie predmetu tejto dohody, týkajúce sa osobného postavenia a neexistujú u neho dôvody na vylúčenie podľa § 40 ods. 6 písm. a) až g) a ods. 7 a ods. 8 zákona o verejnom obstarávaní, v súlade s § 41 zákona o verejnom obstarávaní.

(text bodu 1 použiť opakovane podľa počtu subdodávateľov)

II. \*Zabezpečenie uvedeného predmetu dohody nebudeme plniť prostredníctvom subdodávateľov.

Za Poskytovateľa:

.................................................

V Bratislave dňa ........................

\* zakrúžkovať bod I. alebo bod II. a v prípade zakrúžkovania bodu I. uviesť správne informácie v čestnom vyhlásení v bode I.